SEBUAH SIRI ASLI NETFLIX
Mari kita kaji.
Setakat ini, buku panduan menunjukkan cara merampas kuasa,
musnahkan pesaing,
menzalimi rakyat anda agar akur
dan menggantikan kebenaran objektif dengan realiti anda.
Kini tiba masa untuk merealisasikan impian penzalim
dengan mencipta semula negara utopia
yang telah lama anda impikan.
Penzalim yang lebih berbahaya dan menarik
yakin mereka mencipta dunia yang lebih baik.
Anda rasa negara anda memerlukan bendera negara baharu?
Tiada masalah.
Mahu mencipta sistem pendidikan baharu
dengan anda sebagai subjek utama?
Kenapa tidak?
Buku panduan ini menyediakan semua kaedah untuk membentuk masyarakat sempurna anda,
dan tiada sesiapa yang komited seperti Muammar Gaddafi
yang mengabdikan hidupnya demi perubahan terhadap negara Libya,
tak kira sesiapa atau apa-apa yang menghalangnya.
Si gila di Timur Tengah ini mempunyai matlamat untuk revolusi dunia.
Contohi dia dan anda akan mendapati
bahawa anda juga boleh mencipta syurga di bumi,
dengan anda sebagai cahaya pedoman.
MENCIPTA MASYARAKAT BAHARU
Visi eksentrik Muammar Gaddafi telah mengubah hidup rakyatnya
dalam cara yang baik, buruk dan aneh.
Gaddafi tokoh yang agak tragis,
seseorang yang pada mulanya mahu ubah masyarakat sekelilingnya
dan akhirnya mula mempercayai kisahnya sendiri.
Dia sangat korup dan tamak,
suka bermegah dengan pakaian dan kelakuannya.
Dia melawat negara asing dan tidur di dalam khemah.
Namun begitu, walaupun sikapnya aneh,
ikon revolusi dan fesyen ini berjaya berkuasa selama 42 tahun.
2X TEMPOH SADDAM HUSSEIN
4X TEMPOH ADLOF HITLER
5X TEMPOH IDI AMIN
Sebelum melihat cara Gaddafi mencipta semula Libya dengan imejnya,
ada beberapa perkara yang anda patut tahu.
Saya ada penyelesaiannya.
FAKTA #1 GADDAFI BERASAL DARI KELUARGA MISKIN
Ibu bapa Muammar Gaddafi ialah orang Badwi yang buta huruf.
Kehidupan mereka amat sukar.
Libya antara negara paling miskin.
Satu-satunya cara untuk mengubah status adalah dengan menyertai tentera
dan itu yang Gaddafi buat.
FAKTA #2 - GADDAFI MERAMPAS KUASA PADA USIA 26 TAHUN
Gaddafi menganggap monarki Raja Idris yang disokong Barat adalah sangat korup.
Ia rampasan kuasa tanpa pertumpahan darah
kerana tiada institusi di Libya
yang cukup teratur untuk mempertahankan dan melindungi raja.
FAKTA #3 GADDAFI BERNIAT BAIK (PADA MULANYA)
Gaddafi mungkin bermula sebagai reformis yang ikhlas.
Dia mahu memodenkan seluruh negaranya.
Dia dianggap sebagai pembebas
di seluruh dunia Arab dan dunia Afrika.
Namun akhirnya, dia tidak berminat untuk membebaskan sesiapa.
Dia mahu memperhambakan mereka.
Kisah Gaddafi benar-benar dipenuhi harapan dan bahaya
dalam membina masyarakat baharu.
Jika anda mahu berjaya, anda memerlukan peraturan asas,
dan tugas anda untuk menetapkannya.
TAKTIK ANDALAH UNDANG-UNDANG
Sebagai pencipta masyarakat baharu, anda bukan sekadar ketua negara.
Anda ibu bapa negara anda. Untuk menunjukkan kasih sayang,
anda perlu bimbing mereka dengan tegas.
Pemerintah autoritarian memerintah
dengan mengehadkan hak orang ramai.
Pemimpin mendakwa ini demi kepentingan negara dan rakyat.
Lagipun, penzalim lebih arif.
Setelah mengambil alih pada tahun 1979,
Ayatollah Khomeini membubarkan akta perceraian Iran
dan kanak-kanak perempuan boleh berkahwin seawal tujuh tahun.
Di bawah Hitler, Nazi menetapkan polisi antimerokok yang ketat,
yang diilhamkan oleh kebencian Führer terhadap tembakau.
Manakala diktator Turkmenistan, Saparmurat Niyazov
melarang nyanyian menggunakan rakaman dalam konsert pada tahun 2006
dan menghalau anjing dari ibu negara
oleh sebab baunya yang busuk.
Seperti diktator lain, Gaddafi tahu dia perlu menghalang kebebasan awam,
jadi dia melarang kebebasan bersuara dan hak berhimpun.
Dia akan reka peraturan apabila perlu.
Mengikut undang-undang Islam,
Gaddafi mengharamkan alkohol dan menutup semua kelab malam.
Mengupah pembantu rumah,
menjadi doktor atau peguam dalam agensi sendiri
malah menahan teksi juga dilarang.
Kesalahan rumah tangga seperti zina
boleh memberi hukuman sebat dan anggota badan dikerat.
Gaddafi juga mengharamkan kesatuan sekerja, mogok,
dan menumpaskan musuh ketat dalam masyarakat baharu ini,
ayam asing.
Gaddafi kata orang Libya mesti menghasilkan makanan sendiri.
Negara tak bebas jika makan dari luar.
Dia kata, "Mula dengan ayam.
Libya mesti pelihara ayam sendiri."
Namun, membebaskan rakyat daripada ayam dari kedai
takkan membantu anda.
Menjelang 1976, dia sedar bahawa rakyat tidak berkongsi visinya
tentang cara pemerintahan negara.
Dia menjadi semakin autokratik. Pilihan raya lenyap.
Kedudukan kuasa semakin dikuasai oleh pengikut setia rejim.
Jadi ia beransur menjadi pemerintahan diktator.
Walaupun ramai rakyat Libya
menerima Gaddafi sebagai pemimpin mutlak,
ada juga yang menentang.
Dengan berleluasanya penindasan Gaddafi,
pelajar mengadakan tunjuk perasaan di jalanan,
menuntut agar kebebasan mereka dikembalikan.
Ini saat krisis untuk rejim tersebut.
Gaddafi ada pilihan, menegakkan kemahuan rakyat atau dirinya.
Pada 7 April 1976, dia membuat keputusan yang jelas.
Gaddafi hantar tenteranya ke Tripoli dan Benghazi untuk menghentikan bantahan.
Ramai yang ditahan dan dibebaskan kemudiannya.
Ada yang tidak bernasib baik.
Untuk menjadikan penentang rejim sebagai contoh,
ramai yang telah dituduh sebagai pengkhianat.
Pada ulang tahun pertama bantahan itu,
dua pelajar, Omar Dabob dan Muhammed Ben Sa-oud,
digantung akibat penglibatan mereka,
dengan kehadiran tetamu khas.
Mulai hari itu, Gaddafi mengisytiharkan 7 April sebagai cuti kebangsaan.
Apakah sambutan yang lebih baik
berbanding menangkap penentangnya dari seluruh negara?
Ia tradisi baharu untuk menunjukkan
bahawa mulai sekarang, pemimpin ialah undang-undang
dan undang-undang mesti dipatuhi.
Menetapkan peraturan hanya permulaannya,
tapi membuktikan potensi masyarakat baharu anda
memerlukan tindakan lebih berani,
jadi buka minda.
TAKTIK BINA LEGASI ANDA
Penzalim ada banyak projek hebat.
Ia salah satu cara untuk mencapai keabadian,
sebagai peringatan tentang kehebatan mereka.
Pilih dengan baik,
ia boleh meningkatkan imej negara dan imej anda sekaligus.
Hitler dan Nazi mempersembahkan diri
sebagai peneraju di sebalik sistem lebuh raya Autobahn
yang menjanjikan mobiliti ke seluruh negara Jerman.
Joseph Stalin meluluskan pembinaan Metro Moscow yang canggih
dan dilihat sebagai kemenangan sosialisme semasa dibuka pada tahun 1931.
Manakala diktator Romania, Nicolae Ceauşescu
meruntuhkan satu perlima ibu negara Bucharest
untuk membina Istana Parlimen.
Ia mengambil masa 13 tahun untuk siap.
Kosnya mencecah tiga bilion dolar dan mengorbankan 3,000 pekerja.
Malangnya, dia digulingkan dan dibunuh sebelum pembinaan selesai.
Gaddafi memiliki cita-cita yang besar
dan kelebihan untuk merealisasikannya.
Gaddafi memiliki ekonomi yang kaya dengan minyak.
Duit memancut keluar dari tanah dan terus ke akaunnya.
Selepas tahun 1973, harga minyak meningkat empat kali ganda.
Dia meraih wang yang amat banyak
dan boleh menggunakan wang itu untuk apa-apa saja yang dia mahu.
28 OGOS 1984 GURUN SAHARA, LIBYA
Dengan nama Allah,
batu asas diletakkan untuk Sungai Besar Buatan Manusia.
Air bersih sukar didapati di Libya,
jadi dengan mengetahui adanya akuifer besar di selatan Libya,
Gaddafi mahu mengeksploitasinya.
Sungai buatan manusia yang boleh mengubah gurun menjadi tanah pertanian.
Apa simbol yang lebih hebat berbanding gurun yang dijadikan subur?
Gaddafi merancang untuk menggerudi ke dalam akuifer fosil Nubian,
kemudian mengangkut air ke utara Libya melalui paip besar dan empangan.
Ia sangat besar.
Saluran paip yang besar dimensinya,
beratus-ratus kilometer panjangnya.
Ia bukan murah,
tetapi Gaddafi menganggap projek itu sebagai kegemilangannya
yang akan menyediakan air kepada Libya selama berdekad.
Dia juga memanggilnya keajaiban kelapan dunia.
Malangnya, beberapa isu timbul dalam pembinaan itu.
Ada pelbagai masalah melanda. Korupsi adalah endemik,
jadi anda nampak banyak paip meletup dan macam-macam lagi.
Sungai Besar Buatan Manusia itu memerlukan tiga dekad untuk siap.
Sesetengah pakar percaya sumbernya akan kehabisan
sebelum penghujung abad ini.
Namun, itu masalah orang lain.
Hanya Projek Sungai itulah daripada semua projek
yang sangat dihargai oleh orang Libya.
Ia projek berprestij yang dia boleh gambarkan sebagai miliknya.
Namun, orang ada ingatan pendek.
Anda perlu pastikan mereka tidak lupa orang yang berjasa untuk keajaiban itu.
Bagaimana, anda tanya?
Saya percaya kanak-kanak ialah masa depan, jadi ajar mereka dengan baik.
TAKTIK PUPUK GENERASI MUDA
Setiap diktator memerlukan populasi yang boleh membaca dan menulis
agar mereka boleh bekerja dan menghasilkan wang untuk diktator.
Diktator tidak mahu
rakyat yang berpendidikan tinggi dan memiliki idea lalu menjadi pesaing.
Untuk masyarakat baharu anda berjaya, anda perlu mula awal.
Di Libya, celik huruf dan propaganda telah digabung.
Senarai bacaan yang Gaddafi tetapkan untuk generasi muda hanyalah satu,
seperti tekaan anda, ditulis olehnya.
BUKU HIJAU
Buku Hijau adalah seperti kitab Libya bagi Gaddafi.
Gaddafi akan sentiasa memetiknya.
Papan iklan juga ada petikannya.
Ia hanya falsafah yang rawak,
tapi tiada sesiapa mempersoalkannya kerana ia ditulis oleh Gaddafi.
Anda tidak boleh biar ulasan negatif menghalang masa depan negara.
Pelajar mengambil ujian tentang Buku Hijau Gaddafi,
tentang perkara yang dia cakap dan maksudnya.
Itu perancangan pengajaran yang bijak.
Kepintaran sistem pendidikan Gaddafi
bukan sekadar perkara yang diajar, malah juga perkara yang tidak diajar.
Dalam masyarakat baharu Libya ini,
sejarah sebelum pemerintahan Gaddafi tidak diajar,
kerana apa gunanya belajar tentang zaman silam?
Tiada geografi. Jangan biar orang fikir tentang dunia atau jalan keluar.
Tiada bahasa asing. Tidak perlu.
Gaddafi melihat unit pengukuran sebagai penindasan Barat,
jadi sistem metrik diharamkan.
Jadi, bukan semuanya teruk.
Namun kadangkala, walaupun dirancang teliti,
si kecil tidak belajar perkara yang anda inginkan.
Itu sebabnya Gaddafi suka mengajar sendiri secara bersemuka,
untuk memastikan mesejnya diterima.
Pada musim panas 1984,
beribu murid sekolah di Benghazi
diberitahu bahawa mereka ada lawatan istimewa.
Semua murid memasuki bas
dan dihantar ke stadium bola keranjang terbuka.
Namun, mereka tidak melihat apa-apa permainan.
Tarikan utamanya, Al-Sadek Hamed Al-Shuwehdy.
Tertuduh mengaku melakukan aktiviti pengganas.
Jurutera berusia 30 tahun yang pulang dari belajar di Amerika Syarikat.
Penonton diberitahu perbicaraan akan dijalankan,
namun hukuman telah pun diberi.
Apabila orang ramai menyedari perkara yang akan berlaku, ada yang merayu.
Orang lain meraikannya.
Namun, sesuatu berlaku.
Lelaki yang dihukum itu tidak mati.
Seorang wanita muncul dari khalayak ramai.
Namanya, Huda Ben Amer.
Dengan rentapan kuat,
Huda menyempurnakannya.
Dia dikenali sebagai Huda Si Algojo.
Membantu negara membunuh mangsa yang tidak bersalah
telah memulakan kerjaya politiknya
dan dia dilantik menjadi Menteri Sukan dan Pelancongan.
Berbaloi ganjarannya kerana menjadi contoh kepada generasi muda.
Terutamanya kanak-kanak perempuan.
Namun contoh oleh Huda ini juga menunjukkan
betapa kuatnya seorang wanita, malah membawa maut.
Itu sebabnya, dalam usaha membina masyarakat baharu anda,
anda perlu memberi perhatian lebih kepada kaum wanita.
TAKTIK TETAPKAN TARAF WANITA
Semua diktator penting dalam sejarah moden merupakan lelaki.
Sebagai satu kumpulan, mereka anggap wanita perlu,
tetapi mereka juga anggap wanita berbahaya.
Pemikiran autoritarian bertindak balas dengan baik
terhadap pengembalian hierarki
yang meletakkan lelaki di atas susunan sosial.
Namun, Gaddafi mahu dilihat sebagai penzalim moden,
membina masyarakat sempurna untuk seluruh rakyatnya.
Pada dasarnya, Gaddafi berpendapat bahawa wanita patut setaraf dengan lelaki.
Jadi sepanjang pemerintahannya,
dia menaikkan taraf wanita, setidaknya secara simbolik.
Apa simbol kenaikan taraf wanita yang lebih berbanding ini?
Dia ada sekumpulan pengawal peribadi wanita.
Hampir sama seperti filem James Bond.
Apabila Encik Gaddafi tiba, Libya menjadi bebas.
Sebelum ini, wanita tidak bebas.
Mereka menemaninya ke luar negara.
Gaddafi mahir memanipulasi media.
Dia tahu berita yang akan menarik perhatian jurugambar
dan disiar di televisyen.
Namun, di sebaliknya,
keadaan tidak seperti yang dipaparkan.
Ramai orang tak tahu, pengawal peribadi itu sebenarnya harem.
Ahli-ahli Pengawal Amazon baharu direkrut
dalam lawatan Gaddafi ke seluruh negara.
Dia menyukai gadis muda yang cantik,
ada yang lebih muda daripada 14 tahun.
Pengawal yang sedia ada sentiasa mencari wajah baharu.
Rekrut baharu dijemput ke majlis peribadi untuk berjumpa pemimpin itu.
Jika gadis itu ditepuk di kepala, dia terpilih,
lalu dia akan hilang.
Sama ada dia mahu atau tidak,
dia akan menjadi "perawan revolusi" menurut Gaddafi,
sentiasa berkhidmat untuk pemimpinnya.
Wanita-wanita ini sering didera dan dirogol oleh Gaddafi.
Sesetengah gadis dibenarkan pulang kepada keluarga,
tapi dalam masyarakat tradisional Islam, mereka selalunya dipulaukan.
Gaddafi mendera beribu wanita seperti ini selama bertahun-tahun.
Ia sebahagian daripada visi Muammar untuk dunia sempurna.
Penghormatan terbesar ialah khidmat untuk Libya,
lalu untuknya.
Gaddafi ialah negara itu.
Diktator melihat negara sebagai hak milik mereka sepenuhnya.
Kekayaannya milik mereka. Rakyatnya milik mereka.
Tubuh mereka miliknya untuk dibuat apa-apa saja.
Jika anda Muammar Gaddafi, mungkin anda fikir
anda ada segalanya untuk masyarakat baharu anda.
Duit, rakyat yang setia,
simbol konkrit kehebatan anda dan peluang pekerjaan yang menarik.
Namun, ini bukan masanya untuk berehat.
Masih ada dunia luar yang belum mengetahui kegemilangan negara anda,
jadi kenapa diamkan?
TAKTIK EKSPORT REVOLUSI ANDA
Menjadi pemerintah mutlak ialah pencapaian yang hebat.
Namun, mencipta gerakan global? Itu bagaikan legenda.
Itu sebabnya penzalim bercita-cita tinggi suka menyebarkan pengaruh mereka.
Pada tahun 1940, Adolf Hitler menubuhkan rejim boneka
digelar kerajaan Vichy di Perancis
yang melucutkan kewarganegaraan daripada kaum Yahudi
dan menghantar lebih 70,000 untuk mati di kem tahanan.
Selepas Perang Dunia Kedua, Joseph Stalin menyokong
kerajaan komunis yang berkembang di Eropah Timur dan Baltik,
menghasilkan zon penampan oleh negara sekutunya.
Mao Zedong dari China menyediakan senjata, wang dan bekalan kepada Vietnam Utara
sebagai rancangannya untuk menguasai Asia Tenggara.
Namun, sesetengah penzalim sukar berkawan.
Dia berusaha untuk menjadi tumpuan perhatian dalam dunia Arab.
Para pemimpin memandang rendah terhadapnya.
Namun, pandangan dunia tidak penting,
kerana pasti ada kumpulan
yang akan menerima anda dan dompet anda yang tebal.
Gaddafi menaja banyak gerakan pemisah.
Di seluruh dunia,
bila-bila masa kumpulan revolusi memerlukan wang,
Gaddafi sedia membantu.
Namun, bahayanya apabila anda salah pilih kawan
ialah anda dinilai berdasarkan sekutu anda.
Pada pukul dua pagi di Berlin,
berlaku letupan bom di disko La Belle yang sesak.
Menurut polis, 500 pengunjung berada di dalam,
kebanyakannya askar Amerika yang sedang cuti. Bom itu meletup…
Pembunuh ini tidak boleh melakukan jenayah itu
tanpa perlindungan dan sokongan
daripada rejim seperti Kolonel Gaddafi di Libya.
Gaddafi seorang pengganas.
Dia mahu penghormatan daripada dunia semasa dia mengganas.
Kami enggan tunduk kepada Amerika.
Ambil nasihat ini,
mengganas di tempat sendiri lebih mudah daripada seluruh dunia Barat.
Tiada sesiapa boleh membunuh orang Amerika dan berlagak.
Apabila Amerika menyerang balas dan mengebom Libya,
ia amat mengejutkan dia
kerana dia fikir dia kebal.
Apabila dunia mengetahui tentang kemusnahan letupan itu,
Washington menyasarkan pangkalan tentera atau kem pengganas.
Penipuan ini terhenti serta-merta.
Permulaan suatu penamat? Jangan gopoh.
Anda memiliki salah satu daripada sepuluh rizab minyak terkaya,
jadi anda boleh tersilap langkah.
Namun, anda akan lihat,
buku panduan akan mengekalkan kuasa anda selagi anda mematuhinya.
Muammar akan mempelajarinya dengan cara yang sukar.
TAKTIK KEKALKAN RANCANGAN ANDA
Gaddafi memiliki segalanya.
Kekayaan, kuasa, gaya fesyen yang menarik
dan visi untuk masyarakat idamannya.
Namun, dengan tibanya alaf baharu,
Amerika Syarikat berperang dengan Saddam Hussein
dan hidup sebagai diktator Timur Tengah mula kelihatan berbahaya.
Perang kita menentang keganasan baru saja bermula.
Dalam kesukaran, buku panduan berkeras agar anda mengikut rancangan.
Gaddafi memilih jalan yang berbeza.
Dia buat perubahan dalam polisi…
yang dia fikir akan mendapat sokongan daripada dunia Barat.
Kebebasan bersuara, kebebasan berhimpun, kebebasan media.
Dia berhenti menyeksa orang.
Itu memang bagus,
tetapi seksaan bagus untuk mengelak penentangan.
Apa akibatnya?
Inilah mekanisme yang digunakan oleh orang ramai
untuk menggulingkan kerajaan mereka.
Ia tak dapat dielakkan.
Reformasi ini akhirnya akan dilihat
sebagai hakikatnya yang sebenar, iaitu kelemahan.
Kolonel, tentera tuan meninggalkan tuan?
Saya lupa bahasa awak.
Mereka bangkit menentangnya, dunia Barat tidak membantunya,
dan dia mati.
Apabila dia dikepung oleh pemberontak,
dia kata, "Saya tak buat apa-apa.
Kenapa buat saya begini?"
Soalan yang adil dalam kebanyakan situasi biasa.
Dia bunuh abang saya dan sepupu saya. Dia bunuh kawan-kawan saya.
Dia bakar rumah keluarga saya.
Anda mungkin kata, Gaddafi menerima nasib itu
kerana dia mengabaikan buku panduan dan berlembut
lalu nyawanya menjadi korban.
Akhirnya, tentu sekali, dia diburu dan dibunuh.
Namun, usah risau.
Buku panduan menawarkan jalan lain,
cara untuk mencapai impian setiap penzalim,
rejim yang berterusan.
Bab terakhir menanti di Korea Utara yang menyendiri,
yang berjaya diperintah secara abadi oleh Dinasti Kim.
Anda bersedia untuk menjadi tuhan?
Terjemahan sari kata oleh Liyana Osman